Η επίδραση ενός ενεργού τρόπου ζωής στη σωματική ευπάθεια (physical frailty) υποψήφιων ληπτών ηπατικού μοσχεύματος
Creators: name: Οικονόμου, Ηλίας-Μάριος Δημητρίου
Publisher: name: Aristotle University of Thessaloniki
Year: 2021
Subjects: Σωματική ευπάθεια
Σαρκοπενία
Ηπατική νόσος
Μεταμόσχευση ήπατος
Λειτουργική ικανότητα
Άσκηση
Physical frailty
Sarcopenia
Liver disease
Liver transplantation
Functional capacity
Exercise

description: Η μεταμόσχευση ήπατος αποτελεί τη σημαντικότερη θεραπευτική παρέμβαση στην ηπατική νόσο τελικού σταδίου. Η προτεραιοποίηση των ασθενών βασίζεται στο Μοντέλο για την Τελικού σταδίου Ηπατική Νόσο (Model for End-stage Liver Disease, MELD), το οποίο προβλέπει τη θνησιμότητα των ασθενών στο άμεσο μέλλον. Παρά τη μεγάλη του αξιοπιστία, ο δείκτης MELD αδυνατεί να συμπεριλάβει συννοσηρότητες της ηπατικής νόσου, όπως η σαρκοπενία και η σωματική ευπάθεια, παράμετροι που επηρεάζουν την επιβίωση των ασθενών. Η παρούσα μελέτη, αφού πρώτα διεξήγαγε μία εκτεταμένη και κατά το δυνατόν πλήρη βιβλιογραφική έρευνα, μελέτησε την επίδραση ενός ενεργού τρόπου ζωής στους παραπάνω δείκτες. Αξιολογήθηκαν το επίπεδο φυσικής δραστηριότητας με το Διεθνές Ερωτηματολόγιο Φυσικής Δραστηριότητας (International Physical Activity Questionnaire, IPAQ), η λειτουργική ικανότητα με εξάλεπτη δοκιμασία βαδίσεως και καρδιοαναπνευστική δοκιμασία κοπώσεως, και η σωματική ευπάθεια μέσω του Δείκτη Ηπατικής Ευπάθειας (Liver Frailty Index, LFI). Μετά τη στατιστική ανάλυση των αποτελεσμάτων πρόεκυψαν δύο ομάδες ασθενών, χωρισμένοι σε ασθενείς με ενεργή (A, 9 ασθενείς) ή καθιστική ζωή (S, 9 ασθενείς). Η σύγκριση των μέσων τιμών των παραμέτρων στις ομάδες είχε τα εξής αποτελέσματα: MELD (S: 14,1, A: 11,9, p=0,36), VO2peak (S: 18,1ml/kg/min, A: 29,8ml/kg/min, p&lt;0,001), AT (S: 14,0ml/kg/min, A: 16,7ml/kg/min, p&lt;0,01), 6MWT (S: 324,8m, A: 458,2m, p&lt;0,0001), LFI (S; 4,4, A: 3,8, p=0,001). Συμπερασματικά, η υιοθέτηση ενός ενεργότερου τρόπου ζωής συνδέεται με καλύτερη μυοσκελετική και λειτουργική ικανότητα, ενώ προλαμβάνει την εξέλιξη της σωματικής ευπάθειας. Η χρήση των εργαλείων αξιολόγησης των παραπάνω κλινικών δεικτών μπορούν να συμβάλλουν στην καλύτερη πρόβλεψη θνητότητας, προτεραιοποίηση και προετοιμασία των ασθενών για τη λήψη ηπατικού μοσχεύματος.
description: Liver transplantation is the most important therapeutic intervention in end stage liver disease. The prioritization of these patients is based on the Model for End-stage Liver Disease (MELD), which can successfully predict short term mortality. However, despite its great validity and value, it cannot fully incorporate several comorbidities of liver disease, such as sarcopenia and physical frailty, variables that can sufficiently influence the survival of such patients. This research thesis, after performing a long and -to the best of its ability- full literature review, examined the effect of an active lifestyle in the above-mentioned parameters. The following variables were evaluated: activity level via the International Physical Activity Questionnaire (IPAQ), functional capacity via the Six-Minute Walking Test and Cardiopulmonary Exercise Testing and physical frailty via the Liver Frailty Index (LFI). After the statistical analysis, the following results were yielded: patients were separated in two groups based on their activity level, having been split in the active group (A, 9 patients) and the sedentary group (S, 9 patients). Comparing mean values of the recorded variables brought up the following results: MELD (S: 14,1, A: 11,9, p=0,36), VO2peak (S: 18,1ml/kg/min, A: 29,8ml/kg/min, p&lt;0,001), AT (S: 14,0ml/kg/min, A: 16,7ml/kg/min, p&lt;0,01), 6MWT (S: 324,8m, A: 458,2m, p&lt;0,0001), LFI (S; 4,4, A: 3,8, p=0,001). In conclusion, adopting a more active lifestyle can be correlated with a better musculoskeletal and functional capacity, while at the same time it can prevent the evolution of physical frailty. The use of these clinical tools can successfully contribute in mortality risk prediction, patient prioritization and preparation in sight of liver transplantation.